OzLabs/hebrew-wiki-articles huggingface dataset:
אלפרד הראשון, נסיך וינדיש-גרץ

אלפרד הראשון, נסיך וינדיש-גרץ (בגרמנית: Alfred I. zu Windisch-Graetz ; 11 במאי 1787 - 21 במרץ 1862), היה אציל אוסטרי-בוהמי ומצביא בצבא האימפריה האוסטרית.

==ביוגרפיה==
אלפרד נולד ב-11 במאי 1787 בבריסל, ליוזף ניקולאס, רוזן וינדיש גראץ ולאשתו השנייה מריה לאופולדינה פרנציסקה, דוכסית ארנברג, בתם של קרל מריה ריימונד, דוכס ארנברג והרוזנת לואיז מרגריט דה לה מארק ושליידן. המשפחה התגוררה בטכאו, אשר נרכשה על ידי אביו של אלפרד בשנת 1781.

בשנת 1804 הצטרף אלפרד לצבא האימפריה האוסטרית, ולחם עמו במהלך המלחמות הנפוליאוניות. בשנת 1815 שהה אלפרד בווינה, במהלך קונגרס וינה, וב-15 ביוני 1817 התחתן עם אלאונורה, נסיכת שוורצנברג, בתם של יוזף יוהאן, נסיך שוורצנברג השישי ופאולינה, דוכסית ארנברג, ממנה נולדו לו 7 ילדים. בשנת 1833 הועלה אלפרד לדרגת גנרל-פלדמרשל, ובשנת 1840 מונה למפקד הצבא בבוהמיה.

במהלך מהפכות 1848 באימפריה האוסטרית מונה אלפרד בתחילה לדיכוי המהומות בווינה, אולם לאחר ששרי הממשלה התנגדו לפעולותיו פרש מתפקידו. ביוני 1848 נהרגה אשתו מכדור תועה בפראג, ולאחר מכן דיכא אלפרד את המהומות הן בפראג והן בווינה. בינואר 1849 נשלח אלפרד לדכא את המרד בהונגריה, אולם על אף כמה הצלחות ראשוניות, איטיותו של אלפרד גרמה לכך שההונגרים הצליחו לבסס את כוחותיהם מחדש ולהביס את הכוחות האוסטרים. באפריל 1849 שוחרר אלפרד מתפקידו, ולא מונה יותר לתפקידים בצבא. בשנת 1859 הוא מונה למפקד המבצר הפדרלי במיינץ, ובשנת 1861 מונה לחבר הרייכסראט. ב-21 במרץ 1862 מת אלפרד בווינה, ונקבר באחוזת המשפחה בטכאו.

==משפחתו==
ב-15 ביוני 1817 התחתן עם אלאונורה, נסיכת שוורצנברג, בתם של יוזף יוהאן, נסיך שוורצנברג השישי ופאולינה, דוכסית ארנברג, ממנה נולדו לו 7 ילדים:
* אגליי, נסיכת וינדיש-גרץ (1818–1843)
* אלפרד השני, נסיך וינדיש-גרץ (1819–1876), התחתן עם הדוויג, נסיכת לובקוביץ'
* לאופולד, נסיך וינדיש-גרץ (1824–1869)
* אוגוסט, נסיך וינדיש-גרץ (1828) - 1910), התחתן עם הרוזנת וילהלמינה פון נושטיץ
* לודוויג, נסיך וינדיש-גרץ (1830–1904)
* יוזף, נסיך וינדיש-גרץ (1831–1906)
* מתילדה, נסיכת וינדיש-גרץ (1835–1907), התחתנה עם קרל וינצנץ, נסיך וינדיש-גרץ

==ראו גם==
* המרד ההונגרי של 1848

==קישורים חיצוניים==

* [https://web.archive.org/web/20040503085120/http://www.kuk-wehrmacht.de/biograph/c0003wind.html אלפרד הראשון, נסיך וינדיש-גרץ] 
* 

קטגוריה:אבירי מסדר גיזת הזהב
קטגוריה:אנשי צבא האימפריה הרומית הקדושה
קטגוריה:אנשי צבא במלחמות נפוליאון
קטגוריה:מרשלים אוסטרים
קטגוריה:אביב העמים: אישים
קטגוריה:אוסטרים במלחמות הנפוליאוניות
קטגוריה:מקבלי עיטור אנדריי הקדוש
קטגוריה:מקבלי עיטור גיאורגי הקדוש
קטגוריה:מקבלי עיטור אלכסנדר נבסקי (האימפריה הרוסית)
קטגוריה:אוסטרים שנולדו ב-1787
קטגוריה:אוסטרים שנפטרו ב-1862
יחסי אוסטריה–יפן

יחסי אוסטריה–יפן הם היחסים הבילטרליים והמדיניים שבין אוסטריה לבין יפן. שתי המדינות כוננו יחסים דיפלומטיים בשנת 1869.

==יחסים דיפלומטיים==
אוסטריה מחזיקה ביפן שגרירות בטוקיו ו-4 קונסוליות בהירושימה, נאגויה, אוסקה וסאפפורו. מאידך, יפן מחזיקה באוסטריה שגרירות בווינה וקונסוליה בזלצבורג.

==ביקורים רשמיים==
ביוני 1999, נשיא אוסטריה תומאס קלסטיל ביקר ביפן, והיה זה הביקור הראשון של נשיא אוסטריה ביפן.

==יחסים כלכליים==
בשנת 2007, יפן הייתה שותפת הסחר השלישית של אוסטריה.

== קישורים חיצוניים ==

* [http://www.bmeia.gv.at/aussenministerium/aussenpolitik/voelkerrecht/staatsvertraege/bilaterale-staatsvertraege.html?dv_staat=70&mode=country&submit=1&vb_vp_id=71&cHash=f83e6f5860 משרד החוץ האוסטרי: רשימה של הסכמים בילטראליים עם יפן (בגרמנית)]
* [http://www.bmeia.gv.at/en/embassy/tokyo.html שגרירות אוסטריה בטוקיו]
* [http://www.mofa.go.jp/region/europe/austria/index.html משרד החוץ היפני על היחסים עם אוסטריה]
* [https://web.archive.org/web/20081016185315/http://www.at.emb-japan.go.jp/English/index_en.html שגרירות יפן בווינה]

==הערות שוליים==
גיום אנרי דופור

גיום אנרי דופור (Guillaume Henri Dufour; 15 בספטמבר 1787 – 14 ביולי 1875) היה איש צבא שווייצרי, אשר היה אחד מארבעת האנשים היחידים בהיסטוריה שקיבלו דרגת גנרל בצבא שווייץ. כמו כן היה ממייסדי הצלב האדום וניהל את אמנת ז'נבה הראשונה.

==ביוגרפיה==
דופור נולד ב-15 בספטמבר 1787 בעיר קונסטנץ שהשתייכה אז לאימפריה הרומית הקדושה. העיר נמצאת כיום בתחומי גרמניה המודרנית. מאוחר יותר עקרה משפחתו לז'נבה שבשווייץ. אביו, שהיה שען, שלח אותו ללמוד ציור ורפואה, אולם ב-1807 נסע דופור לפריז ונרשם ללימודים באקול פוליטקניק - אז אקדמיית הנדסה קרבית. הוא סיים את לימודיו ב-1809, כחמישי במחזורו. הוא התגייס לגרנד ארמה, וב-1810 נשלח כחלק מחיל המשלוח הצרפתי שסייע לאי קורפו להתגונן נגד האימפריה הבריטית. לאחר מכן חזר לצרפת, וסייע בתיקון הביצורים בליון. בשל כך, ב-1814 הוענק לו אות לגיון הכבוד.

ב-1817, בעקבות ההפסד הצרפתי במלחמות הנפוליאוניות ופיזורו של הגרנד ארמה, חזר דופור לז'נבה והתגייס לצבא שווייץ. הוא הופקד על המהנדסים הצבאיים של קנטון ז'נבה, והפך גם לפרופסור למתמטיקה באוניברסיטת ז'נבה. בין הקצינים ששירתו תחתיו, נמנה לואי נפוליאון בונפרטה, אחיינו של נפוליאון בונפרטה ולימים נפוליאון השלישי קיסר צרפת. ב-1845 פרש מספר קנטונים קתוליים-שמרניים מהפדרציה השווייצרית, והקימו ברית משלהם שכונתה "זונדרבונד" (ברית מיוחדת). ב-21 באוקטובר 1847 דופור מונה למפקד הצבא הפדרלי שנשלח לדכא את המרד (מלחמת הזונדרבונד). לצורך כך, הוענקה לו דרגת חירום של "גנרל". הייתה זו הפעם הראשונה שדרגה כזו הוענקה בשווייץ. בעתות שלום הדרגה הגבוהה ביותר בצבא שווייץ היא "מפקד קורפוס". המלחמה ניטשה למשך פחות מחודש בשנת 1847, היו בה כ-130 הרוגים, והיא הסתיימה בניצחון הצבא הפדרלי. הייתה זו המלחמה האחרונה שניטשה אי פעם על אדמת שווייץ. לאחר המלחמה, נשללה מדופור דרגת הגנרל והוא חזר לדרגתו הקודמת.

באוגוסט 1849, פרצה ההפיכה בבאדן. בשל חשש שהמהומות יזלגו אל שווייץ, הוענקה לדופור דרגת גנרל בפעם השנייה. ב-27 בדצמבר 1856 פרץ סכסוך בין שווייץ לפרוסיה בנוגע למעמדו של מחוז נשאטל. הסכסוך כונה "משבר נשאטל", ובשל חשש למלחמה, הוענקה לדופור דרגת גנרל פעם שלישית. ב-1859 הוענקה לו הדרגה בפעם הרביעית בעקבות חשש שמלחמת אוסטריה-סרדיניה תזלוג לשווייץ. בכל אחת מהפעם, המשבר הסתיים ללא התערבות כלשהי מצד הצבא השווייצרי. דופור הוא האדם היחיד בהיסטוריה של צבא שווייץ שקיבל דרגת גנרל יותר מפעם אחת, ואחד מארבעת היחידים שקיבלו את הדרגה אי פעם. ב-1863 הוא היה חלק מוועדה מיוחדת, אשר בהנהגתו של ז'אן אנרי דינן ייסדה את הצלב האדום. ב-1864 הוא ניהל את אמנת ז'נבה הראשונה.

הוא נפטר בז'נבה ב-14 ביולי 1875 בגיל 87. בהלווייתו השתתפו למעלה מ-60,000 איש.

==קישורים חיצוניים==

* [http://spartacus-educational.com/EUdufour.htm גיום אנרי דופור] באתר ספרטקוס 
* [http://www.asst.ch/PIONNIERS/05.Dufour.FR.html גיום אנרי דופור] 
* 

קטגוריה:מדענים שעל שמם כוכב לכת מינורי
קטגוריה:קרטוגרפים
קטגוריה:גנרלים שווייצרים
קטגוריה:ילידי 1787
קטגוריה:נפטרים ב-1875
חלבלובון

חלבלובון 80 משחקים מסביב לעולם גיליון יולי 2019
חלבלובון הוא דו-ירחון המיועד לילדים בגילאי 5–12 ומטרתו משחק, הנאה ויצירה בדרכים מקוריות שאינן משלבות מסך. בחלבלובון אפשר להשיג גם מטרות של עידוד הקריאה, משחק משותף של הורים וילדים, הנאה ולמידה בצורה חווייתית וזאת תוך שימוש בנייר: ציור, צביעה, כתיבה, גזירה וקיפול. המגזין יוצא לאור בהוצאת חלבלוב ובעריכת טלי הרדאבל ואירית חוסחאלק, והוא אחד מעיתוני ילדים בישראל המופיעים בדפוס באופן קבוע. בהוצאת חלבלוב יוצאים בין היתר מגזינים למבוגרים ולנשים, יומני מסע, מחברות תוכן, מפות עולם לצביעה ומפות כוכבים לילדים למציאה ולסימון על המפה. כל המוצרים מפותחים, מעוצבים ואף מיוצרים במלואם בישראל ונושאים תו כחול-לבן מיוצר בישראל. העיקרון העומד מאחורי העשייה הוא "זמן נייר במקום זמן מסך" מתוך מטרה להוציא את הילדים ואת הוריהם מהמסכים המקיפים אותם שעות רבות.

== תולדות המגזין ומוצרים נוספים ==
הגיליון הראשון של חלבלובון יצא לאור בשנת 2015 ויוצא מאז בקביעות אחת לחודשיים או יותר, כאשר כל גיליון מוקדש לנושא אחר. הגיליונות כוללים סיפורים, שירים, גלויות ומשחקים. הגיליונות מנוקדים ושפת הכתיבה פונה לשני המינים. הגיליונות מודפסים בצבע מלא, על נייר נטול עץ בעובי 110 גרם, המאפשר שימוש משני הצדדים, כתיבה וצביעה נוחה.

* חדרי בריחה - רק עיפרון והיגיון בשנת 2019 יצא משחק "חדרי בריחה" דמיוני בהוצאת חלבלוב עם איורים מקוריים של אורי קם תור. במשחק יש ארבע מפות ענק שהופכות זמן ביתי או בעת טיול להרפתקה, כאשר כל מה שצריך המשתתף במשחק הוא עיפרון והיגיון. בשנים שלאחר מכן יצאו מארזי משחקי נוספים בסגנון של חדרי בריחה: חדר בריחה עירוני - תל אביב, ירושלים, חיפה ואילת עם איורים מקוריים של Citykat Stories חדר בריחה עם יובל שמלא על עולם הטיפוס באיור של אילנה זפרן וחדר בריחה עם חברת תמיר על עולם המחזור. 
* חלבלובון-צ'יק - ספר משחקים בלי הרבה מילים בינואר 2020 יצא לאור "חלבלובון-צ'יק" המיועד לילדים וילדות בגילאי הגן, ובהתאם מהווה ספר משחקים בלי הרבה מילים, אבל עם אפשרויות למשחקי נייר לבד או ביחד. אחריו יצאו עוד שני ספרי חלבלובון-צ'יק: השני בנושא "עושים חיים עם בעלי חיים" עם איורים בצבעי מים של אנימו והשלישי "גיבורים וגיבורות על". 
* הספר הגדול של משחקי הנייר סדרת שלושה ספרים שיצאה לאור בשיתוף עם חברת פלפוט בכל ספר 100 עד 200 דפים נתלשים ובהם מגוון עצום של משחקי נייר שאפשר לשחק לבד או ביחד. הדפים בגווני הקשת, והספרים הודפסו באלפי עותקים כל אחד וממשיכים לצאת במהדורות חדשות. 
* דף 1 ליום ספר ובו 365 דפים נתלשים, בכל דף משחק אחר או פעילות מרתקת לאחד מימי השנה. הספר יצא בשיתוף עם חברת פלפוט. מוצרים נוספים שיצאו עמם: יומן מסע, מחברת משלי, מחברות תוכן ייחודיות. 
* מגרש משחקים מנייר לוח קרטון ענק ועליו עשרות דפים מעוצבים עם משחקי נייר שאפשר להכין לבד או ביחד, למשחק משפחתי. לדוגמה: חידות גפרורים, משחק זיכרון כולל הכנת הקופסה, משחק רביעיות "מלכותי", ג'ונגל-שח.

== קישורים חיצוניים ==

*

*
*ענבל ויסמן, [https://toferethalomot.com/tag/חלבלובון/ בבלוג "תופרת חלומות"] 2 במרץ 2017
*
*
*[http://103fm.maariv.co.il/programs/media.aspx?ZrqvnVq=GMLGJI&c41t4nzVQ=IM מיכל דליות עם טיפ מהמגזין: "תעשו עם הילדים שלכם קצת זמן נייר במקום זמן מסך"]. רדיו 103FM. 23 ביוני 2017
*עטרה אופק, "[https://www.facebook.com/HaMitlahevet/posts/2042079286073171 המתלהבת]", 11 בנובמבר 2017

2017 10
קטגוריה:ישראל: עיתוני ילדים ונוער
אבי נניקשווילי

אבי נניקשווילי (נולד ב-18 במרץ 1983 בקריית מוצקין) הוא כדורסלן עבר ומאמן כדורסל ישראלי ששיחק בעמדת הקלע ושימש בעבר כמאמן את הפועל עכו מהליגה הארצית בכדורסל. ב-2002 נמנה עם סגל נבחרת העתודה.

==ביוגרפיה ==
נניקשווילי החל את הקריירה שלו בקבוצת הילדים של אליצור קריית אתא והתקדם בקבוצה הנוער. שני אחיו, מוטי ואילן, הם שחקני עבר. אחיו אילן שיתף עמו פעולה בליגת העל כשחקן ובליגה הארצית כשחקן תחת אימונו.

בתיכון בנוסף למשחק בקבוצת הנוער של קריית אתא שיחק נניקשווילי גם תחת תיכון אורט ביאליק והוליך את הקבוצה לגמר הליגה לתיכונים בעונת 2000/01 בה הפסידה הקבוצה בגמר לקבוצת ליאו בק מחיפה.

ב-2000 עבר לשחק בקבוצת הבוגרים של אליצור קריית אתא בליגת העל בגיל 17 במשחקו השני בעונה זו קלע נניקשווילי את סל הניצחון מול מכבי תל אביב.

ב-2002 זומן לסגל נבחרת העתודה של ישראל בכדורסל ושיחק עמה באליפות אירופה באותה שנה.

ב-2005 עבר לשחק בקבוצת הפועל עפולה מליגה לאומית. ובאותה שנה חזר לקריית אתא ושוב עבר לעפולה.

ב-2006 שב לשחק בקבוצת אליצור קריית אתא מליגת העל.

ב-2009 עבר לשחק במדי הפועל נצרת עילית.

ב-2010 שב לשחק בליגת העל ועבר לקבוצת הפועל עפולה. באותה השנה חזר פעם נוספת לקריית אתא.

ב-2014 עבר לשחק במכבי כרמיאל.

ב-2015 מונה למאמן מכבי כרמיאל אך המשיך לשחק במדי הקבוצה כמאמן-שחקן.

ב-2017 מונה למאמן הפועל עכו מהליגה הארצית.

נניקשווילי נחשב לקלע מצטיין ובעל יכולת פיזיות, נניקשווילי נחשב גם לשחקן בעל יכולת סחיטת עבירות בעזרת גופו המסיבי המונע חטיפות.

==קישורים חיצוניים==

* [http://basket.co.il/player.asp?PlayerId=303 אבי נניקשוולי בעמוד מנהלת ליגת העל בכדורסל]
* [http://blinker.co.il/קריות/ספורט-קריות/אחים-לסל/77135/ אחים לסל] באתר בלינקר

קטגוריה:כדורסלנים ישראלים
קטגוריה:כדורסלני הפועל עפולה
קטגוריה:בוגרי אורט קריית ביאליק
קטגוריה:קריית מוצקין: כדורסלנים
קטגוריה:ישראלים שנולדו ב-1983
שחוטי חוץ

איסור שחוטי חוץ הוא איסור הלכתי לשחוט קורבן מחוץ לבית המקדש ("המקום אשר יבחר ה'") או להקריב אותו שם. זהו איסור חמור, והעונש על כל אחד ממעשים אלו הוא כרת במזיד או קורבן חטאת בשוגג.

עם זאת, בתקופות מסוימות עד לבניין בית המקדש, הותר להקריב קרבנות בבמות בכל מקום. גם לאחר בניין הבית, איסור זה הוא רק ליהודים, אך לגוי מותר להקריב קרבן לה' בכל מקום.

==מקור האיסור==
מקור האיסור הוא בפרשת אחרי מות:

==במות==

במות הם מקומות שנועדו להקרבה לה' שלא במקום המשכן או המקדש. החל מהקמת המשכן, הקרבה בבמות נאסרה וחייבים עליה כרת משום שחוטי חוץ. עם זאת, במשך תקופות מסוימות בהן המשכן לא היה קבוע וטרם נבנה המקדש (כאשר המשכן היה בגלגל, בנוב ובגבעון), הותרה ההקרבה בבמות, ולא נהג אז איסור שחוטי חוץ.

==דיני האיסור==
בתורה מופיעים שני איסורים. האחד, לשחוט קרבנות בחוץ, והאחר, להקטיר אותם בחוץ. העובר על כל אחד מאיסורים אלה במזיד חייב כרת, ואם עבר בשוגג חייב להביא קרבן חטאת. חז"ל לומדים מריבוי הפסוקים שיש גם איסור על זריקת הדם בחוץ, אולם ישנה מחלוקת האם הזריקה נספחת לשחיטה או להקטרה.

חיוב על שחוטי חוץ הוא רק אם הקרבן היה כשר אילו הקריבו אותו במקדש כדין ("ראוי לפתח אהל מועד"). על קרבן פסול שהוקרב בחוץ, אף שהמעשה אסור, אין חיוב כרת או חטאת.

==ראו גם==
* ריכוז הפולחן
* במות
* חולין בעזרה

==קישורים חיצוניים==
* [https://www.temple.org.il/single-post/2016/12/28/%D7%A9%D7%97%D7%95%D7%98%D7%99-%D7%97%D7%95%D7%A5 שחוטי חוץ], באתר מכון המקדש.

==הערות שוליים==

קטגוריה:פרשת אחרי מות
קטגוריה:פרשת ראה
קטגוריה:קורבנות ביהדות
קטגוריה:חייבי כרת
קטגוריה:חייבי חטאת
קטגוריה:מצוות לא תעשה
קטגוריה:מצוות עשה
הנס הרצוג

הנס הרצוג (בגרמנית: Hans Herzog; 28 באוקטובר 1819 – 2 בפברואר 1894) היה איש צבא שווייצרי, אשר היה אחד מארבעת האנשים היחידים בהיסטוריה שקיבלו דרגת גנרל בצבא שווייץ.

==ביוגרפיה==
הרצוג נולד ב-28 באוקטובר 1819 באראו שבשווייץ. הוא למד פיזיקה וכימיה באוניברסיטת ז'נבה, אולם לאחר מכן החל לעבוד כסוחר בעסק של אביו. ב-1839 התגייס לצבא שווייץ במסגרת גיוס חובה, ולאחר מכן עבר לשירות קבע. הוא שרת בכוחות הארטילריה, וב-1847 השתתף במלחמת הזונדרבונד. ב-1860 כבר מונה למפקד כל כוחות הארטילריה בצבא שווייץ. בתפקידו זה הוא ארגן מחדש את חיל הארטילריה, ואף השפיע רבות על ארגונם של חילות אחרים. עם פרוץ מלחמת צרפת–פרוסיה ביולי 1870, גבר בשווייץ החשש שהמלחמה תגלוש לשטחה. לפיכך, הצבא גויס על הגבול, והרצוג מונה למפקדו העליון. במסגרת זו הוא הועלה לדרגת גנרל. דרגה זו מוענקת בשווייץ רק בעתות משבר, והיא מבוטלת כאשר המשבר מסתיים. בעתות שלום הדרגה הגבוהה ביותר בצבא שווייץ היא "מפקד קורפוס".

לקראת סופה המלחמה אכן גלשה לשווייץ, כאשר ארמיית המזרח הצרפתית אשר כללה 87,000 חיילים בפיקודו של שארל דניס בורבאקי נמלטה לשווייץ מאימת הפרוסים. הרצוג החל להזיז את כוחותיו לכיוונם. בורבאקי חשש שעומדים להסגיר את אנשיו לפרוסים, וניסה להתאבד, אולם נכשל בכך. הרצוג הגיע להסכם עם מחליפו, יוסטין קלינצ'ט על פיו החיילים הצרפתים יניחו את נשקם ויפוזרו בקנטונים שונים. עמותות שונות קמו בשווייץ במטרה לסייע לחיילים הצרפתים. עם סיום המלחמה במרץ 1871, הוחזרו הצרפתים חזרה למולדתם. לאחר סיום המלחמה, חזר הרצוג לתפקידו הקודם כמפקד הארטילריה, והוא נותר בתפקיד זה עד מותו בעיר הולדתו אראו ב-2 בפברואר 1894. הוא היה בן 74 במותו.

==קישורים חיצוניים==

* [http://www.hls-dhs-dss.ch/textes/d/D23779.php הנס הרצוג] במילון ההיסטורי של שווייץ (זמין גם בצרפתית ואיטלקית)
* [https://de.wikisource.org/wiki/ADB:Herzog,_Hans הנס הרצוג] בביוגרפיה הגרמנית הכללית 

קטגוריה:גנרלים שווייצרים
קטגוריה:בוגרי אוניברסיטת ז'נבה
קטגוריה:אישים שניסו לשים קץ לחייהם וכשלו
קטגוריה:שווייצרים שנולדו ב-1819
קטגוריה:נפטרים ב-1894
קטו (מיתולוגיה)

קֶטוֹ (ביוונית עתיקה :Κητώ, Kētō, "מפלצת הים"), היא אלת הים במיתולוגיה היוונית, בתם של גאיה ופונטוס.

קטו גם נקראה בדרכים שונות בשם Crataeis (Κράταιις, Krataiis, מ-[https://web.archive.org/web/20131005023114/http://archimedes.fas.harvard.edu/cgi-bin/dict?name=lsj&lang=el&word=kratu%2Fs&filter=CUTF8 κραταιίς] "אדיר").

כדמות מיתולוגית, היא בולטת בעיקר כאם למפלצות מצולות מנישואיה לפורקיס. הגוף הטרנס-נפטוני 65489 Ceto נקרא על שמה, והלוויין שלו אחרי פורקיס.

דמות זו נבדלת מאוקיינידים המכונים בשם קטו, וממגוון יצורים מיתולוגיים המכונים קטוס (ברבים קטייא). ביוונית עתיקה "קטו" משמש שם כללי עבור "מפלצת ים".

== קטו בטקסטים עתיקים ==
לפי תאוגוניה של הסיודוס ילדיהם של פורקיס וקטו הם: אכידנה, הגורגונות (סתנו, אאוריאלה והידועה לשמצה מדוזה),

(Graeae (Deino, Enyo, Pemphredo, Perso, ולאדון, הנקרא גם דרקון הספריוס ("הספריאן דרקון", או הקרדון של הספרדיס). ילדים אלו נוטים להיות עקביים על פני מקורות, למרות שלאדון לפעמים מצוטט כבנם של אכידנה וטייפון ולכן נכדם של פורקיס וקטו.

הומרוס מתייחס לטוסה, אמו של פולימפוס באודיסאה, כביתה של פורקיס, אך לא ציין אם קטו היא אמא שלה.

== עץ המשפחה ==

== Ceto בתרבות הפופולרית ==
קטו מופיעה בספרו של ריק ריורדן אות אתנה, שבו היא ואחיה-בעלה פורקיס מפעילים אקווריום המציג הופעות על ידי מפלצות ים ועוד יצורים מיתולוגיים מתחת למים. פרסי ג'קסון ופרנק ג'אנג, צאצאים של פוסידון, כלואים על ידי פורקיס. הם חולצו על ידי הסאטיר המאמן גליסון הדג', אשר בעט בראשה של קטו והציל את פרסי ופרנק. זה מכעיס את קטו השולחת את Skolopendra לתקוף את הספינה שלהם ארגו II, אך הייצור מובס על ידי איכתיוקנטאורים המבטיחים להביס את קטו ופורקיס.

== קישורים חיצוניים ==

* [http://www.theoi.com/Pontios/Keto.html Theoi Project - Keto]

== הערות שוליים ==

קטגוריה:אלים יווניים
קטגוריה:אלות ים ונהר
אולריך וילה

קונרד אולריך זיגמונד וילה (בגרמנית: Conrad Ulrich Sigmund Wille; 5 באפריל 1848 – 31 בינואר 1925) היה איש צבא שווייצרי, אשר שימש כמפקד צבא שווייץ במהלך מלחמת העולם הראשונה. היה אחד מארבעת האנשים היחידים בהיסטוריה שקיבלו דרגת גנרל בצבא שווייץ.

==ביוגרפיה==
וילה נולד בהמבורג שהייתה אז עיר חופשית, ב-5 באפריל 1848, להורים שווייצרים ממוצא גרמני. הוא התחנך בציריך, ולמד משפטים באוניברסיטת ציריך. ב-1867 התגייס לצבא שווייץ, ושרת בכוחות הארטילריה. הוא נשא חן בעיניו של מפקד כוחות הארטילריה הפדרלי הנס הרצוג, ותודות לכך התקדם במהירות. הוא החל לפרסם מאמרים בכתבי עת צבאיים אשר בהם טען שצבא שווייץ זקוק לרפורמה מיידית בתחום החינוך. הוא הועבר לחיל החינוך, וביצע רפורמה מקיפה בחיל הפרשים השווייצרי. הוא טען שיש להפוך את הצבא השווייצרי שהיה עד אז צבא מיליציוני בעיקרו, לצבא מודרני המבוסס על המודל הפרוסי. ב-1885 הוא הועלה לדרגת אוברסט, והתגלע סכסוך חריף בינו לבין המפקד העליון של הפרשים אוברסט גוטליב זנדר. הסכסוך הסתיים כאשר זנדר פרש מהצבא ב-1891. עם זאת, ב-1896 אילצו התככים הפוליטיים גם את וילה להתפטר מתפקידיו בחיל החינוך.

הוא הועבר ללמד היסטוריה צבאית, ארגון צבאי, טקטיקות וחינוך צבאי במחלקה למדעי הצבא של המכון השווייצרי הפדרלי לטכנולוגיה בציריך. ב-1900 הוא מונה למפקד הדיוויזיה ה-6, וב-1901 מונה לעורך הראשי של העיתון אלגמיינה שווייצריש מיליטר-זייטונג. בתפקידו כמפקד הדיוויזיה ה-6 הוא התבלט בעיקר בשל המשמעת הרבה שהפגינו אנשיו, ובשל התרגילים רחבי ההיקף שערך. הרפורמה הצבאית שהועברה בשווייץ ב-1907 הושפעה מאוד ממאמריו. ב-1912 הוא הוביל את התמרונים הצבאיים שנערכו לכבוד ביקורו של וילהלם השני, קיסר גרמניה בשווייץ.

עם פרוץ מלחמת העולם הראשונה, הייתה שווייץ מוקפת במדינות לוחמות. הקיסרות הגרמנית והאימפריה האוסטרו-הונגרית מחד, וצרפת וממלכת איטליה מאידך. בשל כך, התגבר החשש שהמלחמה תזלוג לשווייץ. ב-3 באוגוסט 1914 וילה מונה כמפקד העליון של הצבא, ובמסגרת זו הוא הועלה לדרגת גנרל. דרגה זו מוענקת בשווייץ רק בעתות משבר, והיא מבוטלת כאשר המשבר מסתיים. בעתות שלום הדרגה הגבוהה ביותר בצבא שווייץ היא "מפקד קורפוס". בחירתו לתפקיד הייתה שנויה במחלוקת, כיוון שהוא נודע כגרמנופיל מושבע, ולא היה אהוד בקרב דוברי הצרפתית והאיטלקית במדינה. ב-20 ביולי 1915 הוא עורר סערה כאשר הציע להצטרף למלחמה לצד מעצמות המרכז. ב-1916 שני אוברסטים גרמנים בצבא שווייץ יירטו הודעות מוצפנות רוסיות, והעבירו אותן לגרמנים והאוסטרים. כאשר התפרסם הדבר, הורה וילה להעניק לאוברסטים 20 ימי מעצר. עונש שנתפס כבלתי מספק. בנוסף על כך, היה על וילה להתגבר גם על בעיות נוספות שצצו בעקבות המלחמה, כמו מהומות קומוניסטיות שפרצו בשווייץ בהשראת , והשפעת הספרדית שפגעה גם בשווייץ. 

לאחר סיום המלחמה המשיך לשרת בצבא עד מותו ב-31 בינואר 1925 בגיל 76. הוא היה נשוי לרוזנת קלרה פון ביסמרק (1851-1946). היא ילדה לו שתי בנות ושלושה בנים. בנו הבכור, אשר נקרא אף הוא אולריך, התגייס גם כן לצבא והגיע לדרגת מפקד קורפוס. כמו אביו, הוא נודע בדעותיו הגרמנופיליות, ושמר עליהן אף בשנות מלחמת העולם השנייה. הדבר הביא אותו למתחים רבים עם הגנרל הפרו-צרפתי אנרי גיזאן. נכדתו הייתה הסופרת המפורסמת אנמארי שוורזנבאך, ידידה של האחים אריקה וקלאוס מאן.

==קישורים חיצוניים==

* [http://www.hls-dhs-dss.ch/textes/d/D24433.php אולריך וילה] במילון ההיסטורי של שווייץ (זמין גם בצרפתית ואיטלקית)
* 

קטגוריה:בוגרי אוניברסיטת ציריך
קטגוריה:גנרלים שווייצרים
קטגוריה:ילידי 1848
קטגוריה:נפטרים ב-1925
יחסי בלארוס–צרפת

יחסי בלארוס–צרפת הם היחסים הדיפלומטיים הרשמיים שבין רפובליקת בלארוס לבין הרפובליקה הצרפתית.

== יחסים פוליטיים ==
בין ה-11 ביולי ל-13 ביולי 1996, נשיא בלארוס אלכסנדר לוקשנקו ערך ביקור בצרפת - ביקור רשמי ראשון של נשיא בלארוסי במדינה שאינה חברה בחבר המדינות. במהלך הביקור, נחתם הסכם על שיתוף פעולה והבנה הדדית בין הרפובליקה של בלארוס לבין הרפובליקה הצרפתית.

נשיא צרפת פרנסואה הולנד ביקר בבירת בלארוס, מינסק ב-11-12 בפברואר 2016 במסגרת הסכמים עליהם חתמו שתי המדינות. ביקור רשמי זה היה הראשון של נשיא צרפתי בתולדות רפובליקת בלארוס העצמאית.

בין השנים 2014 ל-2020, היחסים בין מדינות האיחוד האירופי לבלארוס היו טובים, וישנם ביקורים רבים בצרפת מצד בעלי תפקידים בלארוסים. כנ"ל לגבי ביקורים צרפתיים בבלארוס. בשנה זו, צרפת, בדומה למדינות אחרות באיחוד האירופי, לא הכירה בתביעתו של לוקשנקו לכהונה שישית לנשיאות. לכן, שגריר צרפת החדש, ניקולאס דה לקוסט, הציג את אמנתו לא בפני לוקשנקו, אלא בפני שר החוץ של בלארוס ולדימיר מייקי. כתוצאה מכך קיבל השגריר פקודה ממשרד החוץ הבלארוסי לעזוב את המדינה עד 18 באוקטובר 2021. ב-17 באוקטובר עזב דה לקוסט את מינסק.

== יחסים חינוכיים ==
במינסק קיים בית ספר צרפתי-בלארוסי ללימודים אירופיים.

== ייצוג ==
* צרפת מיוצגת בבלארוס בדרג השגרירות באמצעות שגרירות במינסק, בירת המדינה. צרפת מיוצגת בבלארוס גם בדרג הקונסולרי באמצעות קונסוליה בברסט.
* בלארוס מיוצגת בצרפת בדרג השגרירות באמצעות שגרירות בפריז, בירת המדינה. בלארוס מיוצגת בצרפת גם בדרג הקונסולרי באמצעות שתי קונסוליות שהיא מחזיקה בבורדו, ובליון.

== קישורים חיצוניים ==

* [https://www.diplomatie.gouv.fr/en/country-files/belarus/ France and Belarus], משרד החוץ הצרפתי

== הערות שוליים ==
יוליה אנה פשילבסקה

יוליה אנה פשילבסקה (בפולנית: Julia Anna Przyłębska; נולדה ב-16 בנובמבר 1959) היא משפטנית פולנית, שופטת בית המשפט החוקתי של פולין מאז 2015, ונשיאת בית המשפט החוקתי של פולין מאז 2016.

==ביוגרפיה==
יוליה פשילבסקה נולדה ב-16 בנובמבר 1959 בבידגושץ' שבפולין בשם יוליה אנה זמוג'ינסקה (בפולנית: Julia Anna Żmudzińska). מקור שם המשפחה הוא הצורה הפולנית זמוג (Żmudź) .

==קריירה==
בשנת 1982 סיימה פשילבסקה לימודי תואר ראשון במשפטים באוניברסיטת פוזנן.
היא כיהנה כשגרירת פולין בגרמניה בין השנים 1998–2001 ובין השנים 2003–2006. מאז 2015 היא שופטת בית המשפט החוקתי של פולין.
באוגוסט 2016 נבחרה לתפקיד נשיאת הבית המשפט החוקתי של פולין.

== משפחתה ==
יוליה פשילבסקה נשואה (משנת 1990) לאנדז'יי פשילבסקי.

== פרסים שקיבלה ==
יוליה פשילבסקה קיבלה את פרס הארגון היהודי הלוחם של פולין (בפולנית: Stowarzyszenie Żydów Kombatantów i Poszkodowanych w II Wojnie Światowej)

==קישורים חיצוניים==

* ביוגרפיה של יוליה פשילבסקה ,trybunal.gov.pl 2017-01-10.(בפולנית)
* ביוגרפיה של יוליה פשילבסקה prezydent.pl, 2016-12-21. (בפולנית)
* ביוגרפיה של יוליה פשילבסקה prezydent.pl, 2016-12-20. (בפולנית)
* ביוגרפיה של יוליה פשילבסקה interia.pl, 2015-12-02. (בפולנית)
* ביוגרפיה של יוליה פשילבסקה wpolityce.pl, 2017-02-26. (בפולנית)
* ביוגרפיה של יוליה פשילבסקה wyborcza.pl 2017-02-26. (בפולנית)

קטגוריה:פוליטיקאיות פולניות
קטגוריה:משפטנים פולנים
קטגוריה:שופטות
קטגוריה:שגרירים בגרמניה
קטגוריה:פולין: יחסי חוץ
קטגוריה:ילידות 1959
קטגוריה:פולנים שנולדו ב-1959
As Long as You Love Me

As Long as You Love Me (בעברית: כל עוד אתה אוהב אותי) הוא סינגל שהוקלט על ידי הזמר-יוצר הקנדי ג'סטין ביבר, בשיתוף הראפר ביג שון. השיר יצא לאור ב-11 ביוני 2012, כסינגל השני מתוך אלבומו השלישי, Believe.

השיר הצליח להגיע בשיאו למקום ה-6 במצעד הבילבורד הוט 100, ובכך הפך לאחד מהשירים המצליחים ביותר מן האלבום.

== רשימת השמעה ==
* הורדה דיגיטלית
# As Long As You Love Me" - 3:49"

== וידאו קליפ ==
הווידאו קליפ הנלווה שיצא לשיר צולם ובוים על ידי דוד דבלין בלונדון שבאנגליה, באותה שנה שבא יצא כסינגל רשמי מן האלבום. בקליפ נראה ביבר כשהוא בסצנות חשוכות רוקד עם רקדנים לצידו ושר את השיר.

מונה הצפיות של הקליפ באתר יוטיוב נכון למרץ 2021, עומד על למעלה מ-468 מיליון צפיות.

== הופעות ==
ביבר הופיע עם השיר בכל אחד מן המופעים שלו שנכללו בסיבוב ההופעות השני שלו "Believe Tour", שנערך כבר באותה שנה. ביבר הופיע עם השיר ועם "Boyfriend", בטקס פרסי בחירת הנוער 2012.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|פלטינה 2×
|140,000
|-
!ארצות הברית (RIAA)
|פלטינה 4×
|4,000,000
|-
!בריטניה (BPI)
|זהב
|400,000
|-
!דנמרק (IFPI Denmark)
|זהב
|15,000
|-
!מקסיקו (AMPROFON)
|זהב
|30,000
|-
!נורווגיה (IFPI Norway)
|פלטינה 2×
|20,000
|-
!ניו זילנד (RMNZ)
|זהב
|7,500
|-
!קנדה (Music Canada)
|פלטינה 2×
|160,000
|-
! colspan="3" |סיכום
|-
!בכל העולם
|N/A
|4,400,000
|-
| colspan="3" | <small>מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
|-
!ארצות הברית
| rowspan="3" |11 ביוני 2012
| rowspan="6" |הורדה דיגיטלית
| rowspan="2" |איילנד
|-
!קנדה
|-
!צרפת
| rowspan="4" |יוניברסל מיוזיק • מרקורי
|-
!עולם
|13 ביוני 2012
|}

==קישורים חיצוניים==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי ג'סטין ביבר
קטגוריה:שירי ביג שון
קטגוריה:שירים באנגלית
קטגוריה:שירים שנכתבו על ידי ג'סטין ביבר
קטגוריה:וידאו קליפים שבוימו על ידי אנתוני מנדלר
קטגוריה:שירי לפידים
קטגוריה:סינגלים בהוצאת איילנד רקורדס
סה"ר

סה"ר - סייר הנדסי רובוטי הוא רובוט צבאי וכלי רכב בלתי מאויש על בסיס מיני-מעמיס זחלי של בובקאט המצויד בכף, מגרפה-קלשון או מחרשה, הפועל באופן אוטונומי או נשלט מרחוק על ידי לוחמי הנדסה. הסה"ר נועד לטפל במטעני חבלה ומוקשים, לפתוח צירים, לבצע סיור הנדסי וביכולתו גם לבצע עבודות עפר קטנות. לדברי התעשייה האווירית המייצרת את הכלי: "סהר היא מערכת אוטונומית לחלוטין שפותחה על מנת לבצע מגוון רחב של משימות מבצעיות בזירות שונות הכוללות פריצת צירים, מיפוי סביבה, גילוי ופינוי מוקשים, מטענים וחסימות צירים ועוד." 

הסה"ר פותח על ידי התעשייה האווירית לישראל בשיתוף פעולה עם צה"ל והחברות קינטיק צפון אמריקה (QinetiQ North America) ו–Watairpoll. הוא הושק ב-2014. הסה"ר נכנס לשירות חיל ההנדסה הקרבית של צה"ל ומופעל על ידי לוחמים של יהל"ם. ב-2018 נחשף דגם נוסף של הסה"ר, המבוסס על כלי רכב בלתי מאויש עם הנעה אופנית 6×6.

== קישורים חיצוניים ==

* [http://www.iai.co.il/2013/37135-48071-en/Business_Areas_Land.aspx סה"ר] באתר התעשייה האווירית לישראל
* מידע ותמונות: [https://www.fresh.co.il/vBulletin/showthread.php?t=469481#post4667252 סה"ר - סייר הנדסי רובוטי], בפורום צבא וביטחון בפרש
* [http://www.israeldefense.co.il/he/content/%D7%A1%D7%94%D7%A8-%D7%A8%D7%95%D7%91%D7%95%D7%98-%D7%9C%D7%A4%D7%A8%D7%99%D7%A6%D7%AA-%D7%A6%D7%99%D7%A8%D7%99%D7%9D סהר - רובוט לפריצת צירים], ישראל דיפנס, 14 במאי 2014
* 

קטגוריה:רובוטים
קטגוריה:חיל ההנדסה הישראלי: אמצעי לחימה
קטגוריה:כלי רכב בלתי מאוישים
נמל התעופה הבין-לאומי בייג'ינג דאשינג

שדות התעופה של בייג'ניג, הדרומי והגדול שבהם הוא נמל התעופה בדאשינג
נמל התעופה הבין-לאומי בייג'ינג דאשינג (בסינית: 北京大兴国际机场, פין-יין: Běijīng dàxīng guójì jīchǎng, באנגלית: Beijing Daxing International Airport) הוא נמל תעופה ברובע דאשינג, דרום בייג'ינג. הוא מתוכנן לתעבורה שנתית של כ-100 מיליון איש, והוא נמל התעופה הגדול ביותר בעולם בשטחו. בנייתו הסתיימה בחודש יוני 2019 והפעילות בו החלה בסוף ספטמבר, אחרי שישה ניסויי הרצה.

נמל התעופה החדש, שעלות בנייתו הוערכה בכ-17 מיליארד דולר, משרת את בייג'ינג, טיינג'ין והביי, ומשתרע על פני שטח של כ-27,000 דונם. הוא הוקם עם 4 מסלולי המראה ונחיתה (עם אפשרות להרחבה עד 7 מסלולים). בניין הטרמינל עצום ומשתרע על שטח של 700,000 מ"ר ואילו מרכז התחבורה היבשתית משתרע על 80,000 מ"ר.

על פי מינהל התעופה האזרחית בסין, חברות תעופה כמו צ'יינה איסטרן אייליינס וצ'יינה סאות'רן איירליינס החלו להפעיל את טיסותיהן מהשדה בסוף אוקטובר 2019, והמעבר של כל הטיסות שלהן הושלם עד 2021.

==היסטוריה==
שדה תעופה שני לבייג'ינג הוצע ב-2008, לאחר שעד שנת 2012 היה צפוי שנמל התעופה הבינלאומי הקיים בבייג'ינג, נמל התעופה הבינלאומי בייג'ינג קפיטל, יפעל בקיבולת המלאה שלו.

בדיווחים מוקדמים בתקשורת, בספטמבר 2011, נמסר כי בשדה התעופה החדש יכולים להיות עד 9 מסלולים: 8 מסלולים לתעופה אזרחית ועוד מסלול אחד המוקדש לשימוש צבאי, ושהוא יחליף את נמל התעופה הבינלאומי בייג'ינג קפיטל כשדה התעופה הראשי של בייג'ינג, ויהיה הגדול בסין. שדה התעופה תוכנן להיות מסוגל לטפל ב-120 עד 200 מיליון נוסעים בשנה, שאם הקיבולת הייתה מנוצלת במלואה, יהפוך אותו לנמל התעופה העמוס ביותר בעולם בתנועת נוסעים.

ב-22 בדצמבר 2014, ניתן אישור רשמי לבנייה, על ידי הוועדה הלאומית לפיתוח ורפורמה. תוכנית האב של שדה התעופה הוכנה על ידי חברת NACO (חברה לתכנון שדות תעופה מהולנד). התכנון כלל מרכז תחבורה קרקעי המספק לנמל התעופה קישורי תחבורה ציבורית לרכבת מהירה, מטרו, כבישים מהירים, קווי אוטובוס בתוך השדה, אוטובוסים מקומיים ובין- מערכת תחבורה בשדה התעופה. בניין הטרמינל תוכנן על ידי משרד האדריכלים של זהא חדיד, אדריכלית בריטית ממוצא עיראקי, יחד עם משרדי אדריכלים מצרפת וסין. במבט-על נראה בניין הטרמינל כמו כוכב ים, עם חמש זרועות ענק. בעיצוב ניכרים עקרונות הארכיטקטורה הסינית המסורתית, המארגנים חללים קשורים זה בזה סביב חצר מרכזית מפוארת, הממוקמת במרכז שדה התעופה. החצר משמשת כמרחב ישיבות רב שכבתי עבור הנוסעים בשדה התעופה. המבנה כולל חלונות בגג המכניסות אור טבעי לחללים. אור טבעי נכנס גם דרך רשת חרכים ליניארית, המקלה על הניווט ברחבי הבניין. נמל התעופה תוכנן תוך התחשבות בקיימות, מתקני ייצור חשמל פוטו וולטאי מותקנים ברחבי הנמל. בנוסף הוקמה מערכת איסוף מי גשמים וניהול מים, אשר משתמשת באגירה טבעית וטיהור טבעי של עד 2.8 מיליון מ"ק מים, מה שמסייע במניעת שיטפונות.

בנייתו של שדה התעופה החלה ב-26 בדצמבר 2014, ועד מרץ 2017, מבנה הבטון של הטרמינל הושלם. ב-23 בינואר 2019 החלו לבצע בדיקת טיסה. ב-30 ביוני 2019 הסתיימה בנייתו רשמית לקראת פתיחתו בספטמבר. בניית שדה התעופה עצמו עלתה 120 מיליארד רנמינבי (כ-17 מיליארד דולר), כאשר פרויקטים אחרים לבניית השדה עלו 330 מיליארד רנמינבי (46.2 מיליארד דולר), כך שסך העלות הכוללת של הפרויקט הייתה 450 מיליארד רנמינבי (63 מיליארד דולר).

בשנת 2019 חלפו בשדה התעופה 3.1 מיליון נוסעים ובשנת 2020 חלפו 16 מיליון נוסעים, גידול של 413%.

==קישורים חיצוניים==

* 
* 

== הערות שוליים ==

קטגוריה:הרפובליקה העממית של סין: שדות תעופה
קטגוריה:בייג'ינג: תחבורה
זברה (רשת אופנה)

זברה היא רשת חנויות אופנה ישראלית. הרשת פועלת כרשת דיסקאונט השמה דגש על מחירי מוצרים נמוכים, ומוכרת בגדים לכל המשפחה. נכון לשנת 2017 מונה הרשת 25 סניפים, רובם נמצאים בקניונים ובמרכזי קניות פתוחים.

==היסטוריה==

הרשת הוקמה על ידי זאביק זינגר ופיני פרטוק, חברי ילדות מאשקלון. באמצע שנות ה-80 היו סוכני משנה של מפיץ מותגי ג'ינס. בהמשך החלו לקנות בגדים מסוחרים ויבואנים ישראלים, שאותם הם מכרו בבזארים שהתקיימו במוסדות כגון בתי חולים, אוניברסיטאות ומפעלים, באמצעות כלי רכב שהיו מתניידים בין מקומות המכירה השונים. לחנות הנודדת קראו בשם "זברה". בעקבות בזאר שהתקיים בתוך קניון בבאר שבע, פתחו השניים חנות קבועה במקום. הסניף השני נפתח באשדוד. בהמשך פתחו סניפים נוספים, בעיקר בדרום הארץ.

ב-2003 החליטו בעלי הרשת לעבור לייצור ויבוא עצמי. בשל קוטנה היחסי של הרשת היא החלה לשתף פעולה הרשתות הקטנות "צב האופנה" ו"בי-גוד" ולייבא איתן סחורה במשותף. השותפות פורקה בהמשך בהסכמה, זברה החלה להגדיל את היבוא, לעצב בעצמה, ולייצר תחת הלוגו שלה. ב-2005 מנתה הרשת 8 סניפים. ב-2007 קנתה הרשת 6 סניפים של רשת "צב האופנה" ובכך נכנסה הרשת גם לצפון הארץ.

בשנת 2010 היה מחזור המכירות של הרשת כ-100 מיליון שקלים.

בשנת 2010 רכש אבי דויטש 25% מן הבעלות על הרשת, וכעבור זמן קצר מכר את חלקו לשני שותפיו.

בשנת 2015 פתחה הרשת את "זברה הום" הכוללת מוצרי טקסטיל, כלי בית ומוצרים לבית המשווקים בתוך סניפי רשת זברה.

בשנת 2016 פתחו בעלי הרשת סניף ראשון של Q one, רשת אופנה לנשים.

נכון לשנת 2017 מונה הרשת 25 סניפים.

מטה החברה יושב באזור התעשייה עד הלום שבאשדוד. מנכ"ל הרשת הוא פיני פרטוק.

בשנת 2019 היא נמכרה לרשת "סלקט".

==קישורים חיצוניים==
* 

==הערות שוליים==

קטגוריה:רשתות אופנה
קטגוריה:חברות אופנה ישראליות
קטגוריה:זברות בתרבות
Believe Acoustic

Believe Acoustic (בעברית: להאמין אקוסטי) הוא אלבום הרמיקס השלישי של הזמר-יוצר הקנדי ג'סטין ביבר. האלבום יצא לאור ב-29 בינואר 2013, תחת חסותן של חברות התקליטים איילנד, RBMG רקורדס וסקולבוי רקורדס.

האלבום מכיל גרסאות כיסוי, של כל השירים מן אלבומו השלישי, Believe. בנוסף לגרסאות הכיסוי, מכיל האלבום גם כמה הופעות חיות שנעשו עבור האלבום.

עם יציאתו נכנס האלבום היישר אל המקום ה-1 במצעד הבילבורד 200, דבר אשר הפך את ביבר לאחד מן האמנים היחידים בהיסטוריה אשר הצליחו להגיע לצמרת מצעד האלבומים עם אלבום רמיקסים.

== רקע והפקה ==
את האלבום הקליטו כבר בסמוך להוצאת אלבומו השלישי של ביבר, Believe. אותם מפיקי אלבום האולפן הפיקו וכתבו את אלבום הרמיקסים הזה, אשר הכיל מספר גרסאות כיסוי והופעות חיות שביבר קיים ועשה.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!קנדה (Music Canada)
|פלטינה
|80,000
|-
!דנמרק (IFPI Denmark)
|פלטינה
|30,000
|-
!נורווגיה (IFPI Norway)
|זהב
|15,000
|-
!בריטניה (BPI)
|זהב
|100,000
|-
!ארצות הברית (RIAA)
|זהב
|500,000<small></small>
|-
! colspan="3" |סיכום
|-
!בכל העולם
|N/A
|850,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:אלבומי רמיקס מ-2013
קטגוריה:אלבומי ג'סטין ביבר
קטגוריה:אלבומי רמיקס באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב בארצות הברית
קטגוריה:אלבומי זהב בממלכה המאוחדת
קטגוריה:אלבומי חברת איילנד רקורדס
שאול מרידור

שאול מרידור (נולד ב-17 ביוני 1976) הוא סמנכ"ל כספים בחברת לייטריקס. כיהן כראש אגף התקציבים במשרד האוצר בין 2017–2020. לפני כן היה מנכ"ל משרד האנרגיה וקודם לכן חבר בוועדת צמח לבחינת מדיניות הממשלה בנושא משק הגז הטבעי בישראל בזמן תפקידו כסגן הממונה על התקציבים במשרד האוצר.

==ביוגרפיה==
אביו הוא השר לשעבר דן מרידור ואמו הייתה הכלכלנית ד"ר ליאורה מרידור. יש לו שני אחים ואחות: אבישי מרידור, שחקן תיאטרון; מתן מרידור, עורך דין; חמוטל מרידור, מנכ״לית פלנטיר ישראל.

מרידור בעל תואר B.A בתוכנית פכ"מ (פילוסופיה, כלכלה ומדעי המדינה), מהאוניברסיטה העברית בירושלים.

הוא החל את דרכו במגזר הציבורי מיד עם סיום לימודיו בשנת 2002. תפקידו הראשון היה באגף התקציבים במשרד האוצר, ושם המשיך לכהן במספר תפקידים עד לשנת 2013, אז שימש כסגן הממונה על התקציבים האחראי על תחומי התשתיות (אנרגיה, מים, תחבורה וחקלאות). בין היתר ניהל, תחת שר האוצר יובל שטייניץ, את עבודת ועדת ששינסקי, וקידם רפורמות בתחום משק החשמל והגז. מרידור היה שותף במהלכים רבים במהלך עבודתו במשרד האוצר, ביניהם רפורמת "שמים פתוחים" ורפורמת תאגידי המים.

בשנת 2013 יצא לשוק הפרטי. בתפקידו האחרון כיהן כמנכ"ל חברת גרינרג'י אנרגיות מתחדשות לתקופה של כחצי שנה.

ב-2015 מונה למנכ"ל משרד האנרגיה על ידי שר האנרגיה, יובל שטייניץ.

בשנת 2017 מינה אותו שר האוצר משה כחלון לראש אגף תקציבים במשרד האוצר.

ב-30 באוגוסט 2020 הודיע על התפטרותו מתפקידו, על רקע חילוקי דעות בינו לבין שר האוצר ישראל כץ ואמר ש"ההחלטות מתקבלות על ידי אינטרסים צרים". אחרי התפטרותו טען "השר עשה דברים שלא ייעשו", "אי אפשר היה להמשיך עוד".<ref></ref><ref></ref>

במאי 2021 מונה לסמנכ"ל כספים בחברת לייטריקס.

==חיים אישיים==
נשוי ואב לארבעה ילדים. מתגורר בירושלים.

==קישורים חיצוניים==

* [https://ecowiki.org.il/wiki/שאול_מרידור שאול מרידור] באתר אקו-ויקי
* 
* 
* 
* 
* 
* 

==הערות שוליים==

קטגוריה:מנכ"לי משרד האנרגיה והתשתית
קטגוריה:בוגרי האוניברסיטה העברית בירושלים
שאול מרידור
קטגוריה:הממונים על התקציבים
קטגוריה:ישראלים שנולדו ב-1976
קטגוריה:בוגרי האוניברסיטה העברית בירושלים: בית הספר למנהל עסקים
אנדריי באביש

אנדריי באביש (בצ'כית: Andrej Babiš; נולד ב-2 בספטמבר 1954) הוא איש עסקים ופוליטיקאי צ'כי, שכיהן כראש ממשלת צ'כיה בין השנים 2017–2021. כיהן גם בתפקיד שר האוצר. מינואר 2014 עד מאי 2017 כיהן בתפקיד סגן ראש ממשלת צ'כיה עד שפוטר על ידי ראש הממשלה בוהוסלב סובוטקה.

באביש נולד בשנת 1954 בברטיסלבה, אז ברפובליקה הצ'כוסלובקית, בימי המשטר הקומוניסטי, כבן לאב סלובקי מהלוהובץ ואם גרמנייה קרפטית (ציפסרית) מיסיניה (כיום בחבל זקרפטיה באוקראינה). האב היה דיפלומט, חבר במפלגה הקומוניסטית, ייצג את צ'כוסלובקיה בשיחות GATT בז'נבה וכיהן כיועץ בארגון האומות המאוחדות.

באביש הוא האדם השני בעושרו בצ'כיה. הוא היה הבעלים של חברת אחזקות מדיה שיש לה עיתונים, אתרי אינטרנט וכלי תקשורת נוספים. החברה עוסקת גם בחקלאות, מזון, כימיקלים, הבנייה, לוגיסטיקה, ייעור ואנרגיה. אנדריי באביש ניהל את הקונגלומרט עד ינואר 2014 והחזיק בו עד 2017, הוא נאלץ להעביר את הבעלות על החברה לשתי קרנות נאמנות בשליטת משפחתו ועורכי דינו, וזאת על מנת לעמוד בחקיקה חדשה של ניגוד עניינים שעברה בפרלמנט.

באביש הואשם שקיבל מהאיחוד האירופי סובסידיות בשווי שני מיליון אירו לפני שנכנס לפוליטיקה מה שגרם לראש הממשלה בוהוסלב סובוטקה לפטר אותו מתפקיד סגן ראש הממשלה. המשטרה המליצה להגיש כתב אישום בפרשה זו.

באביש נבחר לראש הממשלה לאחר שמפלגתו כן זכתה בבחירות שנערכו ב-21 באוקטובר 2017 ב-30% מהקולות. החל מ-6 בדצמבר 2017 מכהן כראש ממשלת צ'כיה. בבחירות בשנת 2021 זכתה האופוזיציה ברוב בפרלמנט.

באוגוסט 2022 פתחה נגדו התביעה בצרפת בחקירה, בחשד להלבנת הון הקשורה לרכישת וילות בדרום צרפת.

==קישורים חיצוניים==

* 

== הערות שוליים ==

קטגוריה:ראשי ממשלת צ'כיה
קטגוריה:שרי ממשלת צ'כיה
קטגוריה:כלכלנים צ'כים
קטגוריה:מיליארדרים אירופאים
קטגוריה:אנשי עסקים
קטגוריה:צ'כים ממוצא גרמני
קטגוריה:צ'כים ממוצא סלובקי
קטגוריה:ילידי 1954
מריאנו דיאס

מריאנו דיאס מחייה (בספרדית: Mariano Díaz Mejía; נולד ב-1 באוגוסט 1993 בברצלונה שבספרד) הוא כדורגלן דומיניקני-ספרדי המשחק בעמדת החלוץ בסביליה מליגת העל הספרדית.

== קריירת מועדונים ==
=== נוער===
מריאנו נולד בברצלונה שבספרד. הוא החל לשחק במחלקת הנוער של אספניול ב-2002 ב-2006 עבר לפרמיה.

ב-2008 עבר לסאנצ'ס ליברה עד שב-2009 עבר לבדלונה. ב-2010 הועלה מריאנו לקבוצה הבוגרת וב-2011 ערך מריאנו שלוש הופעות בקבוצה הבוגרת של המועדון אשר שיחקה בליגה השלישית בספרד.

=== ריאל מדריד ===
ב-2011 עבר למחלקת הנוער של ריאל מדריד. הוא הועלה ב-2012 לריאל מדריד C שם שיחק שנתיים בהן רשם 32 הופעות וכבש 16 שערים.

ב-2014 החל לשחק בריאל מדריד קסטיליה שם ערך 43 הופעות וכבש 32 שערים. מריאנו שיחק בריאל מדריד קסטיליה עד 2016.

לקראת עונת 2016/2017 הועלה לסגל ריאל מדריד אך לא ביסס את מעמדו כאשר ערך רק שמונה הופעות ליגה וכבש שער אחד.

=== אולימפיק ליון ===
ב-30 ביוני 2017 נמכר לאולימפיק ליון תמורת שמונה מיליון יורו וחתם על חוזה לחמש שנים.

ב-5 באוגוסט 2017 ערך את הופעת הבכורה שלו בליון וכבש צמד בניצחון 0–4 על שטרסבורג.

=== ריאל מדריד ===
ב-29 באוגוסט 2018 חזר ל-ריאל מדריד תמורת 22 מיליון אירו לחמש שנים, זאת עקב זכות ראשונים של ריאל מדריד על מריאנו שמרשה לה להשוות כל הצעה שתוגש עליו ולרכוש את השחקן עם הנחה של 35% ממחיר ההצעה שהושוותה. החלוץ קיבל את חולצה מספר 7, אשר השתייכה לכריסטיאנו רונאלדו. ב-19 בספטמבר 2018 ערך את הופעת הבכורה שלו במדי ריאל מדריד במסגרת משחקי ליגת האלופות, והבקיע את השער השלישי בניצחון 0–3 על רומא.

עונה לאחר מכן איבד את מספרו לטובת אדן אזאר ועבר למספר 24; בעונה זאת היה החלוץ השלישי בהיררכיה של המאמן זינדין זידאן אך בכל זאת הצליח להבקיע בהופעת הבכורה שלו בליגה בעונה זאת מול ברצלונה בשניות האחרונות של המשחק מבישול של דני קרבחאל.

===סביליה===
ב-1 בספטמבר 2023 חתם בסביליה.

===קריירת נבחרות===
ב-24 במרץ 2013 ערך מריאנו את הופעת הבכורה שלו ברפובליקה הדומיניקנית בניצחון 1–3 על האיטי. במשחק זה גם כבש את שער הבכורה שלו בנבחרת. מאוחר יותר הוא פרש מהנבחרת על מנת להתמקד בקריירה שלו בריאל מדריד.

== תארים ==
;ריאל מדריד
* הסופר קאפ הספרדי: 2019/2020, 2021/2022
* אליפות ספרד: 2019/2020, 2021/2022
* גביע העולם לקבוצות: 2018/2019, 2022
* ליגת האלופות: 2016/2017, 2021/2022
* הסופר קאפ האירופי: 2022

== קישורים חיצוניים ==

קטגוריה:חלוצי כדורגל ספרדים
קטגוריה:כדורגלנים ספרדים
קטגוריה:הרפובליקה הדומיניקנית: כדורגלנים
קטגוריה:הרפובליקה הדומיניקנית: חלוצי כדורגל
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלני אולימפיק ליון
קטגוריה:כדורגלני סביליה
קטגוריה:ספורטאים זרים בצרפת
קטגוריה:ספורטאים ספרדים בצרפת
קטגוריה:אישים מהרפובליקה הדומיניקנית שנולדו ב-1993
קטגוריה:ספרדים שנולדו ב-1993
ג'ן ריצ'רדס

ג'ן ריצ'רדס (נולדה ב-30 בינואר 1976) היא אקטיביסטית, שחקנית ומפיקה טרנסג'נדרית אמריקאית.

== רקע ==
ריצ'רדס נולדה במיסיסיפי ומתגוררת בצפון קרוליינה. היא סיימה תואר ראשון בפילוסופיה בשימר קולג', ולמדה באוניברסיטת אוקספורד.

ב-2013, ריצ'רדס, הקימה את אתר האינטרנט, We Happy Trans, במטרה לייצר מרחב בו אנשים טרנסג'נדרים יוכלו לשתף חוויות חיוביות, הן לשם העצמה והן כדי להגיע לקהל רחב יותר ולהראות לציבור שקהילת הטרנס היא קהילה ככל הקהילות, עם האתגרים וההצלחות שלה. 

בשנת 2015, היא הופיעה בתוכנית הראליטי של קייטלין ג'נר, אני קייט, כחלק מקבוצת התמיכה הטרנסית שליוותה את קייטלין בתהליכים שהתוכנית תיעדה. ב-2016, היא כיכבה והייתה במאית שותפה ומפיקה שותפה בסדרת הרשת Her Story, אשר היה מועמד לפרס אמי. ריצ'רדס גם הייתה מפיקה שותפה בסדרה More Than T, וכתבה את התסריט לסדרה Trans 10.

ריצ'רדס הצטרפה לצוות השחקנים של סדרת הטלוויזיה נאשוויל ב-2017. היא הטרנסג'נדרית המוצהרת הראשונה שהופיעה בתוכנית ברשת CMT (Country Music Television), ומשחקת את הדמות הטרנסג'נדרית הראשונה ברשת. ריצ'רדס גם הופיעה בסרט משנת 2017, Easy Living.

ביוני 2017, ריצ'רדס כתבה והופיעה בסרטון וידאו ובו שחקנים טרנסג'נדרים מבקשים ייצוג יותר הולם בקולנוע ובטלוויזיה. הסרט הוצג על ידי ScreenCrush והליגה ההומו-לסבית נגד השמצה (GLAAD).

בשנת 2019 השתתפה בסדרה "גברת פלטשר" בתפקיד מרגו, טרנסג'נדרית המלמדת בסדנת כתיבה.

== פילמוגרפיה ==
{| class="wikitable"
|+
!שנה
!יצירה
!תפקיד
!הערות
|-
|TBA
|MK Ultra
|לורה סטנלי
|סרט קולנוע 
|-
|2023
|מכשפות מייפייר
|ג'ו'גו
|6 פרקים
|-
|2020
|Gossamer Folds
|דיאנה
|סרט קולנוע 
|-
|2019-הווה
|גברת פלטשר
|מרגו
|תפקיד ראשי; 7 פרקים
|-
|2019
|סיפורי סן פרנסיסקו
|אנה מדריגל
|פרק אחד 
|-
| rowspan="3" |2018
|Midnight Climax
|לורה סטנלי
|
|-
|Blindspot
|סברינה לארן
|פרק 1
|-
|Take My Wife
|נעמי
|פרק 1
|-
| rowspan="6" |2017
|Two Sentence Horror Stories
|נאלה
|פרק 1
|-
|Threads
|תסריטאית
|פרק 1
|-
|More Than T
|תסריטאית, יועצת
|סרט תיעודי
|-
|דברים טובים יותר
|ג'איה
|2 פרקים
|-
|Doubt
|מקיילה
|פרק 1
|-
|Easy Living
|דני
|
|-
| rowspan="2" |2016
|נאשוויל
|אליסון דל-אגו
|תפקיד חוזר
|-
|Her Story
|ויולט, תסריטאית, מפיקה
|תפקיד ראשי
|-
|2013
|#Hashtag: The Series
|מלצרית
|פרק 1
|}

== קישורים חיצוניים ==
* 

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:מפיקות טלוויזיה אמריקאיות
קטגוריה:תסריטאיות טלוויזיה אמריקאיות
קטגוריה:שחקנים להט"בים אמריקאים
קטגוריה:טרנסג'נדריות אמריקאיות
קטגוריה:טרנסג'נדרים אמריקאים
קטגוריה:בוגרי מכללת נורת' סנטרל
קטגוריה:בוגרות אוניברסיטת אוקספורד
קטגוריה:בוגרי אוניברסיטת אוקספורד
קטגוריה:פעילות למען זכויות להט"ב בארצות הברית
קטגוריה:פעילים למען זכויות להט"ב בארצות הברית
קטגוריה:אמריקאיות שנולדו ב-1976
קטגוריה:אמריקאים שנולדו ב-1976
צסק"א מוסקבה (כדוריד, 2017)

לוגו הקבוצה בשנים [[2017-2020, כשנקראה "ספרטק".]]
מועדון הכדוריד צסק"א מוסקבה (ברוסית: Гандбольный Клуб «ЦСКА» Москва) הוא מועדון כדוריד רוסי מקצועני מהעיר מוסקבה, המתמודד באליפות רוסיה בכדוריד מעונת 2017/2018.
==שמות הקבוצה==
* 2017—2020 — ספרטק («Спартак»)
* 2020—ואילך — צסק"א (ЦСКА)
==היסטוריה==
=== ספרטק ===
הקבוצה הוקמה בשנת 2017 ביוזמת דמיטרי רוגוזין ובחסות פדרציית הכדוריד של מוסקבה כמועדון "ספרטק". בעונת הבכורה שלה בליגה, 2017/18, הקבוצה סיימה את העונה הסדירה במקום השני והעפילה לגמר פלייאוף הליגה. באותה עונה העפילה עד לגמר הגביע, אך הפסידה לדובים מצ'כוב. היא השתתפה לראשונה בעונת 2018/2019 בגביע פדרציית הכדוריד האירופית אך הפסידה במשחק הבכורה לברן, כבר בסיבוב המוקדמות השני. בזירה הלאומית, ספרטק שוב הפסידה לדובים מצ'כוב בגמר הגביע אבל לראשונה סיימה את העונה הסדירה בראשות הטבלה והעפילה עד לגמר הטורניר, בו התמודדה שוב נגד הדובים מצ'כוב אך הפסידה שוב ולא הצליחה לזכות בתואר לאומי ראשון.
=== צסק"א ===
ב-17 במרץ 2020 שינתה את שמה לצסק"א והחל לפעול בחסות אגודת צסק"א מוסקבה. עונת 2019/2020 העפילה בפעם השנייה ברציפות לגמר הגביע, אך שוב הפסידה לדובים מצ'כוב. בעונת 2020/2021 הודחה משלב שמינית גמר הליגה האירופית בכדוריד.

בעונת 2021/2022 הוגרלה להשתתף בסיבוב הראשון של הליגה האירופית בכדוריד מול מכבי ראשון לציון הישראלית.

== הישגים לפי עונה ==
{| class="wikitable" style="text-align: center; font-size: 95%"
|- bgcolor=#90EE90
!עונה
!ליגה
!
!פלייאוף
!גביע
!הערות
|-
| 2017/18 || rowspan="5"|ליגת העל || bgcolor=Silver|2 ||rowspan="4"|גמר ||rowspan="2"| גמר || rowspan="3"|העפילה גם לטורניר הסופרקאפ הרוסי בכדוריד גברים
|-
| 2018/19 || 1
|-
| 2019/20||rowspan="2" bgcolor=Silver|2 ||rowspan="1"|גמר
|-
| 2020/21 ||חצי גמר||
|-
| 2021/22 |||| || ||
|-
|}

==תארים==
;אליפות רוסיה
* סגנות (2): 2018, 2019, 2020, 2021
;גביע רוסיה
* גמר (3): 2018, 2019, 2020
;הסופר קאפ הרוסי
* סגנות (2): 2018, 2019, 2020

==קישורים חיצוניים==
* 

קטגוריה:קבוצות כדוריד רוסיות
קטגוריה:צסק"א מוסקבה
השער התשיעי

השער התשיעי (באנגלית: The Ninth Gate) הוא סרט מתח משנת 1999 שבוים על ידי רומן פולנסקי, בכיכובו של ג'וני דפ. הסרט שהופק בשיתוף פעולה בינלאומי בין ארצות הברית, פורטוגל, צרפת וספרד, מבוסס חלקית על הרומן מועדון דיומא של הסופר ארתורו פרס-רברטה. ב-25 באוגוסט 1999, נערכה הקרנת הבכורה של הסרט בסן סבסטיאן שבספרד. למרות כישלונו הביקורתי והמסחרי של הסרט בצפון אמריקה, הסרט נחל הצלחה כלכלית ברחבי העולם לאחר שגרף 58.4 מיליון דולר לעומת תקציב של 38 מיליון דולר.

==תקציר העלילה==
דין קורסו הוא סוחר ומומחה לספרים נדירים. מיליונר בשם בוריס בלקן יוצר איתו קשר ואומר לו כי הוא רכש את הספר "על תשעת השערים לממלכת הצללים" שנכתב במאה ה-17 בידי הסופר אריסטיד טורקיה. ישנם שלושה עותקים בלבד לספר ובלקן יודע היכן הם נמצאים. הוא מבקש מקורסו להשוות את שלושת העותקים ולקבוע מי מבניהם הוא המקורי. במהלך מסעו צולל קורסו לעולם אפל ופוגש דמות מסתורית אשר עוזרת לו. קורסו לא מפסיק לחפש את הספר האמיתי גם כאשר בעלי הספרים האחרים נרצחים באכזריות בידי בלקן. קורסו ובלקן מאמינים כי הספר יפתח שער אל ממלכת הצללים.

==צוות שחקנים==
* ג'וני דפ – דין קורסו
* לנה אולין – ליאנה טלפר
* פרנק לנגלה – בוריס בלקן
* עמנואל סנייה – הבחורה
* ג'יימס רוסו – ברני רוטשטיין
* ג'ק טיילור – ויקטור פרגאס
* אלן גארפילד – וויטקין
* ברברה ג'פורד – הברונית פרידה קסלר
* ווילי הולט – אנדרו טלפר
* קתרין בנגיגי – השוערת

== קישורים חיצוניים ==

* 

קטגוריה:סרטי מסתורין
קטגוריה:סרטי 1999
קטגוריה:סרטי מתח אמריקאיים
קטגוריה:סרטי רומן פולנסקי
קטגוריה:סרטי האחים וורנר
קטגוריה:סרטים צרפתיים
קטגוריה:סרטי מסתורין צרפתיים
קטגוריה:סרטי מתח צרפתיים
קטגוריה:סרטים ספרדיים
קטגוריה:סרטי מסתורין ספרדיים
קטגוריה:סרטי מתח ספרדיים
קטגוריה:סרטים באנגלית
קטגוריה:סרטים בצרפתית
קטגוריה:סרטים בפורטוגזית
קטגוריה:סרטים בספרדית
I'll Show You

I'll Show You (בעברית: אני אראה לך) הוא שיר שהוקלט על ידי הזמר-יוצר הקנדי ג'סטין ביבר לאלבום האולפן הרביעי שלו, Purpose. השיר נכתב על ידי ביבר, ג'וש גודווין, סקרילקס, מייקל טאקר ות'רון פימסטר, השיר הופק על ידי סקרילקס ובלאד.

הוא פורסם בתור סינגל שיווקי מתוך האלבום ב-1 בנובמבר 2015 על ידי חברת ההקלטות דאף ג'אם.

השיר הצליח גם מבחינה מסחרית, כאשר הגיע לעשירייה הפותחת בשבע מדינות, ביניהן קנדה, וכן שש בהן הגיע לעשרים הראשונים, הכולל את אוסטרליה, הממלכה המאוחדת, וארצות הברית, שם הוסמך בתואר פלטינה על ידי איגוד תעשיית ההקלטות האמריקאי.

== רקע וסוגה ==
השיר הוא בלדת טמפו בז'אנר EDM אשר כולל צלילים של כלי הקשה, וסינתיסייזר ככלים העיקריים בלחן. השירה של ביבר ברצועה נחשבה רגשית, נמוכה ורגועה יותר. מבחינה מילולית, "I'll Show You" נחשב לשיר אוטוביוגרפי על הדימוי הציבורי שלו, עם מילים על לחץ התהילה ועל הצורך בקשר אנושי.

ובנוסף, זכה השיר זכה לביקורות חיוביות מרוב מבקרי המוזיקה, אשר שיבחו את הכימיה של סקרילקס עם ביבר בהפקה ובכתיבה.

== וידאו קליפ ==
קליפ השיר צולם בדרום איסלנד ופורסם ב-2 בנובמבר 2015, ובו נראה ביבר על צלעות הר, בוהה בטבע מקצה צוק, ורוכב על סקייטבורד על גבי מטוס הרוס. כמו כן, השיר נכלל בסיבוב ההופעות של ביבר, Purpose World Tour.

=== רשימות סוף שנה וכל הזמנים ===
"I'll Show You" נכלל במספר רשימות סוף שנה של השירים הטובים ביותר של 2021.
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
| style="text-align:center;" |Insider
| style="text-align:center;" |18 השירים הפופולארים של ג'סטין ביבר
| style="text-align:center;" |16
| style="text-align:center;" |<ref></ref>
|-
| style="text-align:center;" |Tell Tales
| style="text-align:center;" |כל רצועות האלבום Purpose, מדורגים
| style="text-align:center;" |4
| style="text-align:center;" |<ref></ref>
|-
| style="text-align:center;" |Bustle
| style="text-align:center;" |כל רצועות האלבום Purpose, מדורגים
| style="text-align:center;" |2
| style="text-align:center;" |<ref></ref>
|}

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!דנמרק (IFPI Denmark)
|זהב
|30,000
|-
!איטליה (FIMI)
|זהב
|25,000
|-
!ניו זילנד (RMNZ)
|פלטינה
|15,000
|-
!פולין (ZPAV)
|פלטינה
|20,000
|-
!שוודיה (GLF)
|זהב
|20,000
|-
!בריטניה (BPI)
|כסף
|200,000
|-
!ארצות הברית (RIAA)
|פלטינה
|1,000,000
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|1 בנובמבר 2015
|הורדה דיגיטלית
|דאף ג'אם
|
|}

== קישורים חיצוניים ==

== הערות שוליים ==

קטגוריה:שירי ג'סטין ביבר
קטגוריה:שירים באנגלית
קטגוריה:שירים שנכתבו על ידי בלאדפופ
קטגוריה:שירים שנכתבו על ידי ג'סטין ביבר
קטגוריה:שירים שנכתבו על ידי סקרילקס
קטגוריה:שירים שהופקו על ידי בלאדפופ
קטגוריה:וידאו קליפים שצולמו באיסלנד
קטגוריה:בלדות R&B עכשוויות
קטגוריה:שירי מוזיקת דאנס אלקטרונית
קטגוריה:סינגלים בהוצאת דף ג'אם רקורדינגס
ספרטק מוסקבה (רוגבי)

מועדון הרוגבי "ספרטק" מוסקבה (ברוסית: Регбийный клуб «Спартак» Москва) הוא מועדון רוגבי מקצועני מהעיר מוסקבה. נוסד בשנת 1936. מתמודד באליפות רוסיה ברוגבי.
== היסטוריה ==
מועדון הרוגבי "ספרטק" נוסד לראשונה בשנת 1936 ופעמיים סיים במקום השני באליפות. ב-1960 מועדון הרוגבי הוקם מחדש. עד התפרקות ברית המועצות המועדון השתתף בקביעות באליפות ברית המועצות ברוגבי. 

בשנת 1990, המועדון חדל להתקיים. אך הוקם מחדש עשור לאחר מכן, אך התפרק שוב בשנת 2014 בשל היעדר מימון. בקיץ 2017 הוקם שוב תחת השם "ספרטק מוסקבה" ובחסות אגודת הספורט ספרטק וחברת לוקאויל.
== מאמני הקבוצה ==
* דאגלס קאווטלאשווילי (2008 — 2009)
* פאאטה דזוצנידזה (2011 — 2012)
* גיאורגי מינאדזה (2012 — 2013)
* לוסאברידזה ממוקה (2013 — 2014)
* אלכסנדר קוליקוב (2017 — הווה)

== הישגים ==
* סגנית אלופת ברית המועצות (2): 1938, 1939
== קישורים חיצוניים ==
* 

==הערות שוליים==

קטגוריה:ספרטק מוסקבה 
קטגוריה:קבוצות רוגבי רוסיות
צסק"א מוסקבה (רוגבי)

מועדון הרוגבי "צסק"א" מוסקבה (ברוסית: Регбийный клуб «ЦСКА» Москва) הוא מועדון רוגבי מקצועני מהעיר מוסקבה. נוסד ב-12 ביולי 2014 והוקם על ידי אגודת צסק"א מוסקבה. הקבוצה הוקמה כיורשת לקבוצת בית הספר של וועדת ההוצאה לפועל המרכזית, שהתקיימה בתקופת ברית המועצות. מאז הקמתה מחדש ועד 2020 התמודדה בליגת המשנה הרוסית ברוגבי. מאז עונת 2020/2021 מתמודדת בליגת העל הרוסית ברוגבי.

== הישגים ==
* ליגת העל הסובייטית:
** סגנות: 1936 
* גביע רוסיה
** שמינית גמר: 2019
== קישורים חיצוניים ==
* 
* 
* 
* 
 
קטגוריה:צסק"א מוסקבה 
קטגוריה:קבוצות רוגבי רוסיות
ספרטק מוסקבה (כדורסל)

מועדון כדורסל גברים ספרטק מוסקבה (ברוסית: Баскетбольный клуб Спартак Москва) הייתה קבוצת כדורסל רוסית מהעיר מוסקבה, שהתמודדה בליגת העל הרוסית בכדורסל.

בעונת 1997/1998 התמודדה בליגת העל הרוסית בכדורסל וסיימה במקום הרביעי, המהווה להישג השיא בתולדות הקבוצה. 
==ראו גם==
*דינמו מוסקבה (כדורסל)
*לוקומוטיב מוסקבה (כדורסל)
 
קטגוריה:ספרטק מוסקבה 
קטגוריה:קבוצות כדורסל רוסיות שהתפרקו